jkorsvik/nowiki_second_scrape_merged huggingface dataset:
LokalPosten

lokalPosten er et norsk postselskap som driver bypost i Kongsberg.
lokalPosten har, som ett av tre selskaper, konsesjon fra Samferdselsdepartementet til å samle inn og levere lukkede brev- og postsendinger under 50 gram i Norge, kalt Postens enerettsområde, i medhold av postloven § 6. De andre konsesjonshaverne er Posten Norge og Departementenes sikkerhets- og serviceorganisasjon.
lokalPosten har også gitt ut frimerker.


== Eksterne lenker ==
lokalPosten
Colombias kvinnelandslag i fotball

Colombias kvinnelandslag i fotball representerer Colombia i internasjonal fotball. Ettersom Colombia ikke har lykkes å kvalifisere seg til VM eller De panamerikanske leker, er deres innsats som oftest begrenset til deltakelse i Sudamericano Femenino. Ettersom dette bare arrangeres hvert fjerde år, hender det ofte at Colombia forsvinner fra FIFA-rankingen. Per desember 2008 er Colombia ikke med på rankingen, men poengsummen ville ha gitt dem en 41.-plass, og en fjerdeplass i CONMEBOL bak Brasil, Argentina og Peru (sistnevnte er også utenfor FIFA-rankingen per desember 2008).
Colombia har bare deltatt i de tre siste mesterskapene. i Sudamericano Femenino 1998 kom Colombia på tredjeplass i sin gruppe, bak Brasil og Peru. I det neste mesterskapet kom Colombia videre til sluttspillgruppen på fire lag, og denne gangen slo Colombia Peru, og kom dermed på tredjeplass.  Sudamericano Femenino 2006 kom imidlertid Colombia på en skuffende fjerdeplass i sin gruppe, bak Argentina, Ecuador og Uruguay. 


== Eksterne lenker ==
Colombias Fotballforbunds hjemmeside (spansk)
MK «Sjøleik»

MK «Sjøleik» LESW, er en motorskøyte bygget ved Farsund Slip & Mek. Verksted, Brødrene Tjørve i 1938, som båt nummer 139, Linjetegning Nr 6 av Julius Tjørve. Båten er 45 ft lang, 16 ft bred, har utfallende stevn og krysserhekk. I motsetning til de andre 16 båter av samme linjetegning fikk Sjøleik hud av eik på furuspant; vanlig var furu på eik. Den hadde en 30 HK Union motor som sannsynligvis kom fra en tidligere båt, var galeas-rigget og hadde en brutto/netto-tonnage 24,68/7,63.Sjøleik ble bygget som fiskefartøy og overlevert 10. august 1938 til Nicolai Leidland. Skøyta fikk fiskerinummer R-5-E, og senere, da han flyttet til Tananger, R-5-SO. Skøyta ble brukt til fiske utenfor Tananger i Sola kommune, blant annet til snurrevadfiske.
Den 11. oktober 1941 forlot «Sjøleik» landet med 18 menn, blant dem Arne Værum, og en kvinne om bord og ankom Aberdeen to døgn senere. De fleste av dem fikk utdanning, og var i aktiv tjeneste for Norges frigjøring. Skøyta ble brukt av eier Leidland til fiske på den skotske østkyst. Den 2. juni 1945 førte Leidland «Sjøleik» tilbake til Norge på oppdrag av den norske stat, lastet med 450 kasser Sunlight såpe og flere motstandsfolk.  I 1951 fikk Sjøleik en større motor, en UNION 50 HK.
I 1953 ble båten solgt til Myklebust i Egersund. På Eigerøy Slipp ble det utført en del utbedringer, Styrehuset ble skiftet, og riggen forsvant. Båten fikk navnet «Blåveis», fiskerinummer R-54-ES, den fikk installert et radiotelefoniapparat, og tildelt kallesignal LESW. Hans og Torbjørn Myklebust brukte båten stort sett til reketråling.
I tiden 1974-1978 benyttet Torger Torgersen og Per Hovland, Egersund, skøyta til frakt av fiskeavfall til fiskemel- og fiskeoljefabrikker.
Deretter ble Blåveis avregistrert som fiskefartøy. I 1978 overtok Rune Bo Larsson, Oslo, båten og brukte den hovedsakelig som fritidsfartøy. I 1982 skiftet han ut motoren til en SCANIA DS11. I 1986 ble Blåveis brukt som smugglerbåt i den norsk-italienske filmen Makaroni Blues, med Eddy Constantine som skipper. I tiden 1988-1994 var båten i Rekefjord, da eid av Tor Tønnessen før den ble solgt til Willy Gautvik i 1994 som seilte den fra Arendal og langs norskekysten til Murmansk, gjennom Kvitsjøkanalen, Onega- og Ladogasjøen til St. Petersburg og Østersjøen, som «første båt gjennom Russland» med utenlandsk flagg. Etter hjemkomsten overtok Stein-Jarle Svardal i Bærum.
I oktober 2000 kjøpte nåværende eier, Karl Pudik, båten. Den fikk tilbake sitt opprinnelige navn «Sjøleik», og en omfattende ombygnings- og restaureringsarbeid ble satt igang. Den 18. august 2008 ble «Sjøleik» satt på Riksantikvarens liste over Vernete skip. Foreningen «Sjøleiks Venner» står for vedlikehold og drift av båten.


== Referanser ==
Walter Buckmaster

Walter Selby Buckmaster (født 16. oktober 1872, død 30. oktober 1942) var en britisk polospiller som deltok i de olympiske leker 1900 i Paris og 1908 i London.
Buckmaster kom på andreplass i poloturneringen under OL 1900 i Paris. Han var med på laget BLO Polo Club Rugby som etter å ha vunnet semifinalen mot Mexico med 8-0 tapte finalen med 1-3 til Foxhunters Hurlingham. Laget besto av spillere fra både Storbritannia og USA. Åtte år senere, under Sommer-OL 1908 i London, vant han sin andre olympiske sølvmedalje i polo.


== OL-medaljer ==
1900  Paris -  Sølv i polo
1908  London -  Sølv i polo


== Referanser ==


== Eksterne lenker ==
(en) Walter Buckmaster – Olympedia 
(en) Walter Buckmaster – Sports-Reference (OL-resultater – arkivert) 
(en) Walter Buckmaster – databaseOlympics.com (arkivert)
Frederick Freake

Frederick Charles Maitland Freake (født 7. mars 1876, død 22. desember 1950) var en britisk polospiller som deltok i de olympiske leker 1900 i Paris og 1908 i London.
Freake vant en olympisk sølvmedalje i polo under OL 1900 i Paris. Han var med på laget BLO Polo Club Rugby som etter å ha vunnet semifinalen mot Mexico med 8-0 tapte finalen med 1-3 til Foxhunters Hurlingham. Laget besto av spillere fra både Storbritannia og USA. Åtte år senere, under Sommer-OL 1908 i London, vant han sin andre olympiske sølvmedalje i polo.


== OL-medaljer ==
1900  Paris -  Sølv i polo
1908  London -  Sølv i polo


== Referanser ==


== Eksterne lenker ==
(en) Frederick Freake – Olympedia 
(en) Frederick Freake – Sports-Reference (OL-resultater – arkivert) 
(en) Frederick Freake – databaseOlympics.com (arkivert)
Mosselhalvøya

Mosselhalvøya er en halvøy nord på Ny-Friesland, mellom Sorgfjorden og Mosselbukta. Nordspissen av Mosselhalvøya er det nordligste punktet på Spitsbergen.


== Eksterne lenker ==
M osselhalvøya Stadnamn i norske polarområde, Norsk polarinstitutt
Renault 25

Renault 25 er en bilmodell i det såkalte E-segmentet, også kalt øvre mellomklasse, som ble produsert av den franske bilprodusenten Renault mellom 1984 og 1991. Modellen var Renaults mest luksuriøse modell til da, og havnet på andreplass i Årets Bil i Europa-kåringen i 1985, og til tross for problemer med elektronikken i begynnelsen var bilen lenge en suksess i hjemlandet Frankrike. I resten av Europa klarte den dog ikke å konkurrere med de tyske merkenes dominans.
Modellen ble introdusert sent i 1983 som en 1984-modell, og var et stort skritt frem sammenliknet med forgjengerne Renault 20/30 som den erstattet. Bilens femdørs liftback-karosseri var tegnet av designerne Gaston Juchet og Robert Opron, kjent fra Citroën SM, og det utradisjonelle designet var ment å gi bilen et utseende som minnet om en tradisjonell sedan, for på den måte å tilfredsstille smaken etter tradisjonelle sedaner utenfor Frankrike.
Renault 25 var en av de første bilmodellene som allerede fra starten var designet med tanke på aerodynamisk effektivitet, og dens Cd-verdi var 0,31. TS-modellen holdt i en periode den uoffisielle rekorden for verdens mest aerodynamiske masseproduserte bilmodell, med en Cd-verdi på 0,28, og ved lanseringen var 25 langt foran konkurrentene når det gjaldt drivstofføkonomi.
Alle Renault 25-modellene var forhjulsdrevne, med fire- eller sekssylindrede motorer montert på langs foran fremakselen. Modellens ytelser var bedre enn gjennomsnittet i klassen. Modellen fikk gode kritikker for kjøreegenskaper og komfort, girkassen fikk svært mye skryt, og til tross for at det futuristiske interiøret (designet av den italienske designeren Marcello Gandini, blant annet kjent fra Lamborghini) var kontroversielt fikk 25 gode tilbakemeldinger for sin støyfrie og romslige kupé.


== Relaterte modeller ==


=== Eagle Premier / Dodge Monaco ===
På det amerikanske markedet var modellen Renault Premier delvis basert på Renault 25. Modellen benyttet dører og mekaniske komponenter fra Renault 25, mens chassis og understell var hentet fra Renault 21. Interiøret var designet av AMC, mens resten av bilen var tegnet av italienske Giorgetto Giugiaro. Da AMC ble solgt til Chrysler fikk Renault Premier navnet Eagle Premier, og fra 1990 til 1992 solgte Chrysler også en bilmodell under navnet Dodge Monaco.


=== Renault 25 Limousine ===
En utgave med ekstra lang akselavstand, kalt Renault 25 Limousine, ble også markedsført. Denne var 22,7 centimeter lenger enn de øvrige modellene, og var tilgjengelig i to varianter. Grunnmodellen var utstyrt med den samme seteraden som de øvrige modellene, mens «Executive»-modellen var utstyrt med to individuelle seter med elektrisk justering. 


== Eksterne lenker ==
(en) Renault 25 – kategori av bilder, video eller lyd på Commons
Mette Davidsen

Mette Davidsen (født 26. juni 1976 i Bergen) er en norsk håndballspiller.
Klubber hun har spilt for:

 Tertnes
 Hypo Niederösterreich
 ÅsaneHennes høydepunkt som klubbspiller er nok sølv i EHF-cupen i 2000.


== Landslagskarriere ==
Davidsen har 148 landskamper for Norge og har scoret 257 landslagsmål.
Hun har følgende meritter fra internasjonale mesterskap:

Bronse, VM 1993
4.-plass, VM 1995
Sølv, EM 1996
4.-plass OL 1996
Sølv, VM 1997
Gull, EM 1998
Gull, VM 1999


== Utmerkelser ==
Årets idrettsnavn i Hordaland og Sogn og Fjordane, 1998
Bergens kommunes idrettspris, 1999


== Eksterne lenker ==
(en) Mette Davidsen – Olympedia 
(en) Mette Davidsen – Sports-Reference (OL-resultater – arkivert) 
(en) Mette Davidsen – Det europeiske håndballforbundet (EHF) 
(en) Mette Davidsen – Norges Håndballforbund
Jean de Madre

Jean «Johnny» Pierre M. J. de Madre, Comte de Loos (født 17. september 1862 i Meudon, død  2. januar 1934 i Paris) var en britisk polospiller som deltok i de olympiske leker 1900 i Paris.
De Madre vant en olympisk sølvmedalje i polo under OL 1900 i Paris. Han var med på laget BLO Polo Club Rugby som etter å ha vunnet semifinalen mot Mexico med 8-0 tapte finalen med 1-3 til Foxhunters Hurlingham. Laget besto av spillere fra både Storbritannia og USA.


== OL-medaljer ==
1900  Paris -  Sølv i polo


== Referanser ==


== Eksterne lenker ==
(en) Jean de Madre – Olympedia 
(en) Jean de Madre – Sports-Reference (OL-resultater – arkivert)
Robert Fournier-Sarlovèze

Mortimer Henri-Robert Fournier Sarlovèze (født 14. januar 1869 i Paris, død 13. juli 1937 i Compiègne) var en fransk polospiller som deltok i de olympiske leker 1900 i Paris.
Fournier-Sarlovèze vant en olympisk bronsemedalje i polo under OL 1900 i Paris. Han var med på laget Bagatelle Polo Club de Paris som tapte semifinalen med 4-6 til Foxhunters Hurlingham som siden vant finalen og ble olympiske mestere. Bagatelle Polo Club de Paris, som hadde spillere på laget fra både Frankrike og Storbritannia, spilte kun en kamp.


== OL-medaljer ==
1900  Paris -  Bronse i polo


== Referanser ==


== Eksterne lenker ==
(en) Robert Fournier-Sarlovèze – Olympedia 
(en) Robert Fournier-Sarlovèze – Sports-Reference (OL-resultater – arkivert) 
(en) Robert Fournier-Sarlovèze – databaseOlympics.com (arkivert)
Verdens religionsdag

Verdens religionsdag markeres den tredje søndagen i januar hvert år. Dagen ble innstiftet 1949 av det amerikanske bahai-samfunnets nasjonale åndelige råd.
På denne dagen anordner lokale bahai-samfunn og -grupper over hele verden paneldebatter, det leses hellige skrifter fra de ulike verdensreligionene og det fremsies bønner fra blant annet buddhismen, hinduismen, islam, jødedommen, konfusianismen, kristendommen, taoismen og bahai.
Temaet for verdens religionsdag er at alle religioner har felles grunnlag, at religion må føre til enighet mennesker i mellom og at religion må stemme overens med vitenskap, forskning og fornuft.


== Referanser ==


== Kilder ==
Christopher Buck (13. september 2011). «World Religion Day (January)».  I James A. Beverley; Constance A. Jones. Religious Celebrations: An Encyclopedia of Holidays, Festivals, Solemn Observances, and Spiritual Commemorations (engelsk). 1 (illustrert utg.). ABC-CLIO. s. 936–939. ISBN 978-1-59884-205-0. 


== Eksterne lenker ==
(en) What Is World Religion Day?, Baha’i Blog
Gaoyou

Gaoyou (kinesisk: 高邮; pinyin: Gāoyóu) er et byfylke i byprefekturet Yangzhou i provinsen Jiangsu i Folkerepublikken Kina. 
Befolkningen var på 832 372 innbyggere i 1999.


== Kulturminner ==
Yucheng-posten (Yuchengyi, 盂城驿) fra Mingdynastiet (nå et postmuseum), Longqiuzhuang-funnstedet (Longqiuzhuang yizhi, 龙虬庄遗址) og pantehandelen i Gaoyou (Gaoyou dangpu, 高邮当铺) fra Qing-dynastiet står på Folkerepublikken Kinas liste over kulturminner.


== Administrative enheter ==


=== Storkommuner ===


=== Kommune ===
Lingtang hui etniske kommune (菱塘回族乡)


== Referanser ==


== Eksterne lenker ==
Lokalregjeringens sider
The Yucheng Post
Harnsbergers´ story of Gaoyou
Yuchengyi
Jurong

Jurong (kinesisk: 句容; pinyin: Jùróng) er et byfylke i byprefekturet Zhenjiang i provinsen Jiangsu i Folkerepublikken Kina. 
Befolkningen var på 602 049 innbyggere i 1999.


== Samferdsel ==
Kinas riksvei 104 løper gjennom byfylket. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.


== Referanser ==


== Eksterne lenker ==
Lokalregjeringens sider Arkivert 13. mars 2021 hos Wayback Machine.
Andeskjell

Andeskjell (Lepas) er en gruppe krepsdyr som lever i havet og stort sett finnes i tidevannssonen, men også er vanlig å finne skipskjøler og drivgods med mer. Andeskjell fester seg også på hvaler. Arten lever av plankton, som filtreres fra vannet. I Norge er svartstilket andeskjell og Lepas pectinata de to vanligste artene.


== Eksterne lenker ==
(en) Andeskjell – oversikt og omtale av artene i WORMS-databasen 
(en) Andeskjell i Encyclopedia of Life 
(en) Andeskjell i Global Biodiversity Information Facility 
(no) Andeskjell hos Artsdatabanken 
(sv) Andeskjell hos Dyntaxa 
(en) Andeskjell hos Fossilworks 
(en) Andeskjell hos ITIS 
(en) Andeskjell hos NCBI 
(en) Kategori:Lepas – bilder, video eller lyd på Wikimedia Commons 
Lepas – detaljert informasjon på Wikispecies 
Artstre - Andeskjell (Lepas) - miljolare.no
Havforskningsinstituttet om andeskjell
Maurice Raoul-Duval

Maurice Raoul-Duval (født 27. april 1866, død 5. mai 1916 i Verdun) var en fransk polospiller som deltok i de olympiske leker 1900 i Paris.
Raoul-Duval vant en olympisk bronsemedalje i polo under OL 1900 i Paris. Han var med på laget Bagatelle Polo Club de Paris som tapte semifinalen med 4-6 til Foxhunters Hurlingham som siden vant finalen og ble olympiske mestere. Bagatelle Polo Club de Paris, som hadde spillere på laget fra både Frankrike og Storbritannia, spilte kun en kamp. Raoul-Duval også på laget Compiègne Polo Club som tapte i kvartfinalen til Foxhunters Hurlingham med 0-10.


== OL-medaljer ==
1900  Paris -  Bronse i polo


== Referanser ==


== Eksterne lenker ==
(en) Maurice Raoul-Duval – Olympedia 
(en) Maurice Raoul-Duval – Sports-Reference (OL-resultater – arkivert) 
(en) Maurice Raoul-Duval – databaseOlympics.com (arkivert)
Édouard Alphonse James de Rothschild

Édouard Alphonse James de Rothschild (født 24. februar 1868 i Paris, død 30. juni 1949 i Paris) var en fransk polospiller som deltok i de olympiske leker 1900 i Paris.
Rothschild vant en olympisk bronsemedalje i polo under OL 1900 i Paris. Han var med på laget Bagatelle Polo Club de Paris som tapte semifinalen med 4-6 til Foxhunters Hurlingham som siden vant finalen og ble olympisk mestere. Bagatelle Polo Club de Paris, som hadde spillere på laget fra både Frankrike og Storbritannia, spilte kun en kamp.


== OL-medaljer ==
1900  Paris -  Bronse i polo


== Referanser ==


== Eksterne lenker ==
(en) Édouard Alphonse James de Rothschild – Olympedia 
(en) Édouard Alphonse James de Rothschild – Sports-Reference (OL-resultater – arkivert)
Andeskjellfamilien

Andeskjellfamilien er en gruppe krepsdyr. Tross navnet er de altså ikke beslektet med skjell. De er derimot beslektet med rur og den parasittske Sacculina carcini.


== Eksterne lenker ==
(en) andeskjellfamilien – oversikt og omtale av artene i WORMS-databasen 
(en) andeskjellfamilien i Encyclopedia of Life 
(en) andeskjellfamilien i Global Biodiversity Information Facility 
(no) andeskjellfamilien hos Artsdatabanken 
(sv) andeskjellfamilien hos Dyntaxa 
(en) andeskjellfamilien hos Fossilworks 
(en) andeskjellfamilien hos ITIS 
(en) andeskjellfamilien hos NCBI 
(en) Kategori:Lepadidae – bilder, video eller lyd på Wikimedia Commons 
Lepadidae – detaljert informasjon på Wikispecies
Frederick Agnew Gill

Frederick Agnew Gill (født 25. mai 1873, død 4. juni 1938) var en britisk polospiller som deltok i de olympiske leker 1900 i Paris.
Gill vant en olympisk bronsemedalje i polo under OL 1900 i Paris. Han var med på laget Bagatelle Polo Club de Paris som tapte semifinalen med 4-6 til Foxhunters Hurlingham som siden vant finalen og ble olympiske mestere. Bagatelle Polo Club de Paris, som hadde spillere på laget fra både Frankrike og Storbritannia, spilte kun en kamp.


== OL-medaljer ==
1900  Paris -  Bronse i polo


== Referanser ==


== Eksterne lenker ==
(en) Frederick Agnew Gill – Olympedia 
(en) Frederick Agnew Gill – Sports-Reference (OL-resultater – arkivert) 
(en) Frederick Agnew Gill – databaseOlympics.com (arkivert)
Elveblest

Elveblest (urticaria) er en allergisk hudreaksjon som gir et karakteristisk uregelmessig formet, blekrødt, vablete utslett. Utslettet kan dukke opp på svært kort tid og kan vare i få timer og forekommer sjelden over lang tid. Elveblest trenger ikke å være utslett, men det kan også være små røde flekker. Elveblest viser seg vanligvis på lårene. Det gir oftest kløe. I noen tilfeller av elveblest kan også angioødem forekomme, en dypere hudreaksjon som gir diffuse hevelser, spesielt i øyelokk, lepper og tunge.


== Årsaker ==
Psykisk stress
Fysiske forhold som kulde, varme, vann, sol, svette, vibrasjon og trykk mot huden.
Matvarer: Egg, skalldyr, nøtter, frukt og tilsetningsstoffer.
Ting man puster inn: Pollen, dyrehår og husstøv.
Medisiner: blant annet acetylsalisylsyre, betennelsesdempende medisiner, antibiotika og morfin.
Sykdommer, blant annet infeksjoner, høyt stoffskifte og diabetes.
Insektstikk
Bivirkning fra ulike medikamenterHar man stadig tilbakevendende utslett eller hevelser i mer enn 6 uker, betegner man tilstanden som kronisk. De fleste som får kronisk elveblest blir bra igjen etter 3-6 måneder, mens noen opplever utbrudd av elveblest hele livet. Utslettene kan komme hvor som helst på kroppen. Nye utslett kan oppstå og forsvinne kontinuerlig. Kløende, lyserøde eller hvite forhøyninger i huden av ulik størrelse og form. 
Når utslettet utløses frigjøres det histamin fra mastceller. Det er histaminet som gir rødheten, kløen og hevelsen. Ved bruk av allergimedisiner/antihistaminer blokkeres de reseptorene/virkestedene der histamin fester seg og gir virkningen. 
Elveblest er en svært vanlig hud-reaksjon som over 15 % av oss vil oppleve en eller annen gang i livet. Akutt elveblest forekommer hyppigst i barneårene. Barn fra 6-14 med denne sykdommen bør holdes vekk fra skole/barnehage i 2-4 dager uten at de går ut, grunnen til at de ikke kan gå ut er at hudcellene må unngå fuktighet og aktivitet, det samme gjelder elveblest av allergisk årsak. Sykdommen vil fortsatt være der i 2-3 dager etter at utslett og kløen har gått bort. Den kroniske varianten rammer flest voksne, mens eldre sjelden opplever denne hudlidelsen. Kvinner får elveblest tre ganger så hyppig som menn.


== Behandling ==
Behandling av elveblest går for det meste ut på å finne utløsende årsak, og fjerne denne hvis mulig. Ellers prøver man å lindre symptomene og utelukke annen sykdom som kan forårsake elveblest.
Lege kan forskrive kløestillende antihistaminer som kan brukes for å redusere plagene. Ved kraftige utbrudd kan legen også foreskrive kortison, men effekten er usikker. Behandling med UV-stråling kan forsøkes ved kronisk elveblest, men også her er effekten varierende. Både utslettet og kløen kan dempes med antihistamin-tabletter (allergitabletter), for eksempel Zyrtec, Clarityn, Versal eller Kestine.
Kraftige akuttilfeller kan behandles med kombinasjon kortisontabletter og allergitabletter (2+2 x 2) i to dager. Kløen dempes med flytende xylocain som er lett å få utover større områder. Mindre områder med salve/krem som elocon, eurax ol.


== Referanser ==
LA Ink

LA Ink er en amerikansk dokusåpe som gikk på TLC fra 2007 til 2011. Serien fulgte livet på «High Voltage Tattoo», et tatoveringsstudio i Los Angeles, California. Hver episode handlet om forskjellige kunder som forklarte om og hvorfor de valgte å få tatoveringene sine. Seriene fulgte også livet til tatoveringsartistene i studio.
Butikken var eid av tatoveringsartist Kat Von D, som tidligere var å se på Miami Ink, før hun sluttet og dro tilbake til Los Angeles, der hun åpnet "High Voltage Tattoo". Tatoveringsartistene på studioet var Corey Miller, Hannah Aitchison, Kim Saigh og Kats bestevenn, Pixie Acia, som styrte butikken frem til slutten av andre sesong, før hun ble sagt opp. 
Serien var en spin-off av Miami Ink.
I Norge ble serien sendt på Discovery Channel.


== Gjester ==
Følgende kjendiser i USA har dukket opp i programmet:

Eric Balfour, skuespiller (Seks fot under, 24) – episode 1
Steve-O (Jackass) – episode 2 og 5
Ronald (9F) Jauculan, "reggae-artist"
Eve, rapper – episode 3
Jesse Metcalfe, skuespiller (Frustrerte fruer, John Tucker Must Die) – episode 4
Mike Vallely, profesjonell skateboarder – episode 4
Emerson Drive, kanadisk countryband – episode 5
Scott Ian, gitarist i Anthrax – episode 7
Frank Iero, rytmegitarist i My Chemical Romance – episode 7
Jesse Hughes, sanger og gitarist i Eagles of Death Metal – episode 9
Matt Sorum, trommeslager i bandet Velvet Revolver
The Game


== Referanser ==


== Eksterne lenker ==
(en) LA Ink på Internet Movie Database
Lancia Thema

Lancia Thema er en familiebil fra italienske Lancia mellom 1984 og 1994. 
Serie 1 (1984–94) kom som sedan og stasjonsvogn, tegnet og bygd  av Pininfarina. Den delte Type Four chassis i galvanisert stål med Alfa Romeo 164, Fiat Croma og SAAB 9000, og eliminerte således rustproblemene fra Lancia Beta.  Den kom med 2 liters sugemotorer og turbomotorer eller 2.8-liters V6 bensinmotor.  I 1988 og 1992 kom mindre endringer i utseende og motorutvalg. Fra 1992 ble PRV V6 motoren byttet ut til fordel av 3,0L V6 fra Alfa Romeo. Modellen  8.32 er en jubileumsutgave med elektrisk spoiler, først vist på Torino Auto Show i 1986. Den markerer samarbeidet mellom Ferrari og Lancia sin Lancia Stratos. Motoren var Ferrari sin 2.8-liters V8, som også satt i Ferrari 308 og Ferrari Mondial Quattrovalvole. "8.32" står for 8 sylindre og 32 ventiler. 
Serie II (2011–14) av Thema var egentlig en Chrysler 300C med klistremerker som sa Lancia. Den ble solgt i Europa (unntatt England og Irland) og skulle etterfølge Lancia Thesis (2001–09). 


== Referanser ==


== Eksterne lenker ==
(en) Lancia Thema (1984) – kategori av bilder, video eller lyd på Commons
Charlotte/Douglas internasjonale lufthavn

Charlotte Douglas internasjonale lufthavn (IATA: CLT, ICAO: KCLT, FAA LID: CLT) er en kommersiell internasjonal lufthavn i Charlotte i Nord-Carolina. Flyplassen ble anlagt i 1935 som Charlotte Municipal Airport, i 1954 ble lufthavnet døpt om til Douglas Municipal Airport, oppkalt etter Charlottes tidligere borgermester Ben Elbert Douglas sr.. Lufthavnen fikk sitt nåværende navn i 1982. Den er US Airways' største knutepunkt, med flyvninger til 135 innenriks og internasjonale destinasjoner (2008). 
I 2007 var flyplassen den 16. mest brukte lufthavnen i USA og den 30. i verden etter passasjertrafikk-volum.


== Toppdestinasjoner ==


== Referanser ==


== Eksterne lenker ==
(en) Offisielt nettsted 
(en) Charlotte/Douglas International Airport – kategori av bilder, video eller lyd på Commons 
NCDOT Airport Information: Charlotte/Douglas International Airport  (312 KiB) [PDF]
Guide to WiFi access at Charlotte/Douglas International Airport